PATVIRTINTA

Pagėgių savivaldybės Pagėgių

 lopšelio-darželio direktoriaus

 2023 m. gruodžio 29 d.

 Įsakymu Nr. V-48

**PAGĖGIŲ SAVIVALDYBĖS PAGĖGIŲ LOPŠELIS-DARŽELIS**

**DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO SISTEMA**

**I SKYRIUS**

**BENDROSIOS NUOSTATOS**

1. Pagėgių savivaldybės Pagėgių lopšelio – darželio (toliau – Įstaiga) darbuotojų, dirbančių pagal darbo sutartis, darbo apmokėjimo sistema (toliau - Sistema) nustato Įstaigos darbuotojų, dirbančių pagal darbo sutartis (toliau – Darbuotojai) darbo apmokėjimo sąlygas ir dydžius, darbuotojų pareigybių lygius ir grupes, kasmetinį veiklos vertinimą, skatinimą, materialines pašalpas. Aprašas parengtas vadovaujantisLietuvos Respublikos Valstybės ir savivaldybių įstaigų darbuotojų darbo apmokėjimo ir komisijos narių atlygio už darbą įstatymu Nr. XIV-2341.

**II SKYRIUS**

**DARBUOTOJŲ PAREIGYBĖS**

**2. Pareigybių lygiai.**

Įstaigosdarbuotojų pareigybės yra keturių lygių:

2.1.A lygio - pareigybės, kurioms būtinas ne žemesnis kaip aukštasis išsilavinimas;

2.2. A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam lygiaverte aukštojo mokslo kvalifikacija;

2.3. A2 lygio– pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;(*priskiriama – direktoriaus pavaduotoja ugdymui, mokytojo (priešmokyklinio ir ikimokyklinio ugdymo), meninio ugdymo mokytojo, logopedo, socialinio pedagogo, specialiojo pedagogo pareigybės*);

2.4.B lygio - pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;(*priskiriama – raštvedžio, ūkvedžio, maitinimo organizavimo specialisto pareigybės*);

2.5. C lygio - pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija (*priskiriama –ikimokyklinio/priešmokyklinio ugdymo mokytojo padėjėjo, ikimokyklinio ugdymo mokytojo padėjėjo SUP turintiems vaikams, sandėlininko, virėjo pareigybės)*;

2.6. D lygio - pareigybės, kurioms netaikomi išsilavinimo ar profesinės kvalifikacijos reikalavimai (*priskiriama –skalbėjos, valytojos, kiemsargio, pastatų priežiūros darbininko pareigybės*).

**3. Pareigybių grupės.**

Įstaigos darbuotojų pareigybės skirstomos į šias grupes:

1) įstaigų vadovas ir jo pavaduotojas ugdymui, kurių pareigybės priskiriamos A2 lygiui;

2) pedagoginiai darbuotojai, kurių pareigybės priskiriamos A2 lygiui;

3)specialistai, kurių pareigybės priskiriamos B lygiui (*raštvedžio, ūkvedžio, maitinimo organizavimo specialisto pareigybės*);

4)kvalifikuoti darbuotojai, kurių pareigybės priskiriamos C lygiui (*ikimokyklinio/priešmokyklinio ugdymo mokytojo padėjėjo, ikimokyklinio ugdymo mokytojo padėjėjo SUP turintiems vaikams, sandėlininko, virėjo pareigybės);*

5) darbuotojai, kurių pareigybės priskiriamos D lygiui (toliau – darbininkai) (*skalbėjos, valytojos, kiemsargio, pastatų priežiūros darbininko pareigybės*).

**4. Įstaigos pareigybių sąrašas ir pareigybių aprašymai.**

4.1.Pareigybių skaičių ir pareigybių sąrašą, naudodamasis ekonomikos ir inovacijų ministro patvirtintu Lietuvos profesijų klasifikatoriaus kodu ir pritaikydamas profesijos pavadinimą konkrečiai pareigybei įvardyti, nustato Įstaigos vadovas, konsultuodamasis su darbuotojų atstovais.

4.2. Įstaigos vadovas tvirtina Įstaigos darbuotojų pareigybių aprašymus, kuriuose nurodoma:

4.2.1. pareigybės pavadinimas;

4.2.2. pareigybės grupė;

4.2..3. pareigybės lygis;

4.2.4. specialieji reikalavimai, keliami šias pareigas einančiam darbuotojui (išsilavinimas, darbo patirtis, profesinė kvalifikacija ar kiti specialieji reikalavimai);

4.2.5. pareigybei priskirtos funkcijos.

**III SKYRIUS**

**DARBO UŽMOKESTIS,DARBUOTOJŲ VERTINIMASIR SKATINIMAS BEI MATERIALINĖS PAŠALPOS**

**5. Įstaigos darbuotojų darbo užmokestį sudaro:**

5.1. pareiginė alga;

5.2. priemokos;

5.3. piniginė išmoka už atliktą darbą, mokama pagal darbo teisė normas ar darbovietėje taikomą darbo apmokėjimo sistemą;

5.4. mokėjimas už viršvalandinį darbą;

5.5. kintamoji dalis, jeigu ji numatyta Sistemoje ir skiriama darbuotojui, atsižvelgiant į jo praėjusių metų veiklos vertinimą šio įstatymo ir Sistemos nustatyta tvarka. Kintamoji dalis, atsižvelgiant į praėjusių metų veiklos vertinimą, gali siekti iki 40 procentų pareiginės algos.

**6. Pareiginė alga.**

6.1. Įstaigos darbuotojų (išskyrus Įstaigos vadovą, direktoriaus pavaduotoją ugdymui, pedagoginius darbuotojus),pareiginė alga nustatoma iš Sistemoje pareigybei nustatyto pareiginės algos koeficientų intervalo, kurio minimalūs pareiginės algos koeficientų dydžiai negali būti mažesni negu šiosSistemos 1 priede nustatyti koeficientų dydžiai irmažesni negu 1,1 Vyriausybės patvirtintos minimaliosios mėnesinės algos (toliau – MMA), išskyrus darbininkus. Pareiginės algos maksimalus koeficientas negali viršyti biudžetinės įstaigos vadovo pareiginės algos maksimalaus koeficiento dydžio, nustatyto šio įstatymo 1 priede.

6.2. Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis. Pareiginė alga apskaičiuojama pareiginės algos koeficientą dauginant iš pareiginės algos (atlyginimo) bazinio dydžio.

6.3. Darbininkų pareiginė alga negali būti mažesnė negu MMA.

6.4.Įstaigos darbuotojo pareiginės algos koeficientą pagal Sistemoje numatytus kriterijus ir koeficientų dydžius nustato darbuotoją į pareigas priimantis asmuo.

6.5. Įstaigos darbuotojo pareiginė alga, nustatyta pagal šios Sistemos nuostatas sulygstama darbo sutartyje.

6.6. Pareiginės algos koeficientas keičiamas (nustatomas iš naujo), pasikeitus darbuotojo pareiginės algos koeficiento nustatymo kriterijams, nurodytiems Sistemos 2 priede.

**7. Mokytojų, pagalbos mokiniui specialistų, direktoriaus pavaduotojo ugdymui, pareiginė alga ir darbo krūvio sandara:**

7.1. mokytojų, dirbančių pagal ikimokyklinio ugdymoprogramą ir meninio ugdymo mokytojo, dirbančio pagal ikimokyklinio ir priešmokyklinio ugdymo programaspareiginės algos pastovioji dalis nustatoma pagal šios Sistemos 2 priedą, atsižvelgiant į pedagoginio darbo stažą, kvalifikacinę kategoriją ir veiklos sudėtingumą;

7.2. mokytojų, dirbančių pagal priešmokyklinio ugdymo programą pareiginės algos pastovioji dalis nustatoma pagal šios Sistemos 2 priedą, atsižvelgiant į pedagoginio darbo stažą, kvalifikacinę kategoriją ir veiklos sudėtingumą;

7.3. pagalbos mokiniui specialistųpareiginės algos pastovioji dalis nustatoma pagal šios Sistemos 2 priedą, atsižvelgiant į pedagoginio darbo stažą, kvalifikacinę kategoriją ir veiklos sudėtingumą;

7.4. direktoriaus pavaduotojo ugdymui pareiginės algos pastovioji dalis nustatoma pagal šios Sistemos 2 priedą, atsižvelgiant į pedagoginio darbo stažą, kvalifikacinę kategoriją ir veiklos sudėtingumą;

7.5.mokytojų ir pagalbos vaikui specialistų darbo krūvio sandara (darbo pareigų paskirstymas pagal laiką) pateikiama šios Sistemos 2 priede.

**8. Priemokos****.**

8.1. Įstaigos darbuotojui gali būti skiriamos šios priemokos:

8.1.1. už pavadavimą, kai raštu pavedama laikinai atlikti kito darbuotojo pareigybei nustatytas funkcijas. Mokama priemoka nuo 10 procentų iki 40 procentų (priklausomai nuo funkcijų atlikimo kiekio);

8.1.2. už papildomų raštu suformuluotų užduočių atlikimą, kai dėl to viršijamas įprastas darbo krūvis arba kai atliekamos pareigybės aprašyme nenustatytos funkcijos. Mokama priemoka nuo 10 procentų iki 40 procentų (priklausomai nuo funkcijų atlikimo kiekio);

8.1.3. už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė.Mokama priemoka nuo 10 procentų iki 20 procentų (priklausomai nuo darbų mąsto).

8.2. Priemokų už 8.1.1–8.1.3 papunkčiuose nurodytus atvejus suma negali viršyti 80 procentų pareiginės algos.

8.3. Priemokos dydį nustato Įstaigos vadovas.

8.4. Priemoka skiriama Įstaigos vadovo įsakymu nuo įsakymo įsigaliojimo dienos. Įsakyme konkrečiai nurodoma, už kokį papildomą darbo krūvį ar už kokių papildomų pareigų ar užduočių atlikimą skiriama priemoka, nurodant konkretų terminą, bet ne ilgesnį nei iki biudžetinių metų pabaigos.

**9. Įstaigos darbuotojų veiklos vertinimas.**

9.1. Vertinamavadovo ir vadovo pavaduotojo ugdymui praėjusių kalendorinių metų veikla.

9.2. Veikla vertinamavadovaujantis Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatais.

**10. Skatinimas.**

10.1. Už nepriekaištingą pareigų atlikimą Įstaigos vadovas gali skatinti šio įstatymo ir kitų teisės aktų nustatyta tvarka.

10.2. Įstaigos darbuotojai gali būti skatinami šiomis skatinimo priemonėmis:

10.2.1. padėka;

10.2.2. iki 2 pareiginių algų dydžio pinigine išmoka už asmeninį išskirtinį indėlį įgyvendinant Įstaigai nustatytus tikslus arba už pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus);

10.2.3. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;

10.2.4. vienkartine pinigine išmoka Vyriausybės nustatyta tvarka;

10.2.5. finansuojant kvalifikacijos tobulinimą ne didesne kaip biudžetinės įstaigos darbuotojo vienos pareiginės algos dydžio suma per metus.

10.3. Prie šio straipsnio 10.2. dalies 2–5 punktuose nustatytų skatinimo priemonių papildomai gali būti skiriama padėka.

**11. Materialinės pašalpos****.**

11.1 Materialinė pašalpa skiriama Įstaigos darbuotojui, kai materialinė būklė tapo sunki dėl jo paties ligos, artimųjų giminaičių, sutuoktinio, partnerio, sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėju ar rūpintoju įstatymų nustatyta tvarka yra paskirtas. Įstaigos darbuotojas ligos ar mirties, stichinės nelaimės ar turto netekimo, jeigu yra pateikti šių Įstaigos darbuotojų rašytiniai prašymai ir atitinkamą aplinkybę patvirtinantys dokumentai (sveikatos priežiūros įstaigos pažyma, vaistų įsigijimą ar kitų medicininių paslaugų apmokėjimą patvirtinantys dokumentai, šeimos nario mirties faktą patvirtinantis dokumentas, pažyma apie stichinę nelaimę, vagystę ir pan.), gali būti skiriama iki 3 minimaliųjų mėnesinių algų dydžio materialinė pašalpa:

11.1.1. mirus Įstaigos darbuotojo tėvams (įtėviams), skiriama 1 minimalios mėnesinės algos dydžio pašalpa;

11.1.2. mirus Įstaigos darbuotojo sutuoktiniui, vaikams (įvaikiams), skiriama 2 minimaliųjų mėnesinių algų dydžio pašalpa;

11.1.3. mirus Įstaigos darbuotojui, skiriama 3 minimaliųjų mėnesinių algų dydžio pašalpa darbuotojo sutuoktiniui, vaikams, (įvaikiams), tėvams (įtėviams) arba asmenims, patiriantiems laidojimo išlaidas, jeigu yra pateiktas jo šeimos nario rašytinis prašymas ir mirties faktą patvirtinantys dokumentai;

11.1.4. įstaigos darbuotojo, jo šeimos narių ligos, stichinės nelaimės ar turto netekimo atveju skiriama iki 1 minimalios mėnesinės algos dydžio pašalpa.

12. Už dvi pirmąsias kalendorines nedarbingumo dienas mokama 100 procentų ligos išmoka, gavėjo vidutinio darbo užmokesčio, apskaičiuoto Vyriausybės nustatyta tvarka.

**IV SKYRIUS**

**DARBO UŽMOKESČIO MOKĖJIMAS, TERMINAI**

13.  Darbo užmokestis darbuotojui mokamas ne rečiau kaip du kartus per mėnesį (avansas mokamas iki mėnesio 20 d.), o jeigu darbuotojas prašo, – kartą per mėnesį. Bet kuriuo atveju už darbą per kalendorinį mėnesį negali būti atsiskaitoma vėliau negu per dešimt darbo dienų nuo jo pabaigos.

14.Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju, bet ne vėliau kaip iki darbo santykių pabaigos, nebent šalys susitaria, kad su darbuotoju bus atsiskaityta ne vėliau kaip per dešimt darbo dienų. Darbo užmokesčio ar su juo susijusių išmokų dalis, neviršijanti darbuotojo vieno mėnesio vidutinio darbo užmokesčio dydžio, visais atvejais turi būti sumokama ne vėliau kaip darbo santykių pasibaigimo dieną, nebent atleidimo metu buvo susitarta kitaip.

**V SKYRIUS**

**MOKĖJIMAS UŽ ATOSTOGAS**

15. Kasmetinių atostogų laiku darbuotojui paliekamas jo vidutinis darbo užmokestis (atostoginiai).

16. Atostoginiai išmokami ne vėliau kaip paskutinę darbo dieną prieš kasmetinių atostogų pradžią.

17. Darbuotojo atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka.

18. Kai nutraukiama darbo sutartis, neatsižvelgiant į jos terminą, išmokama piniginė kompensacija už nepanaudotas atostogas,

**VI SKYRIUS**

**BAIGIAMOSIOS NUOSTATOS**

19. Patvirtintas Įstaigos Darbuotojų darbo apmokėjimo sistemos aprašas peržiūrimas pasikeitus norminiams teisės dokumentams.

20.Už Darbuotojų darbo apmokėjimo sistemos aprašo įgyvendinimą atsakingas Įstaigos vadovas.

21. Aprašas tikslinamas kiekvienais mokslo metais ir/ar pasikeitus teisės aktams.

22. Aprašas skelbiamasĮstaigosinterneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pagėgių savivaldybės

Pagėgių lopšelio- darželio

 darbuotojų, dirbančių pagal

 darbo sutartis, darbo apmokėjimo

sistemos 1 priedas

**ĮSTAIGOS DARBUOTOJŲ MINIMALŪS PAREIGINĖS ALGOS KOEFICIENTAI**

(pareiginės algos (atlyginimo) baziniais dydžiais)

|  |  |  |  |
| --- | --- | --- | --- |
| Eil. Nr. | Pareigybė | Pareigybės lygis | Darbuotojų minimalūs pareiginės algos koeficientai |
| 1. | Specialistas | A | 0,67 |
| B | 0,62 |
| 2. | Kvalifikuotas darbuotojas | C | 0,57 |

Pagėgių savivaldybės

Pagėgių lopšelio- darželio

 darbuotojų, dirbančių pagal

 darbo sutartis, darbo apmokėjimo

sistemos 2 priedas

**MOKYTOJŲ, PAGALBOS VAIKUI SPECIALISTŲ, ĮSTAIGOS VADOVO, JO PAVADUOTOJO UGDYMUI, KURIŲ DARBAS LAIKOMAS PEDAGOGINIU, PAREIGINĖS ALGOS KOEFICIENTAI IR MOKYTOJŲ, PAGALBOS VAIKUI SPECIALISTŲ (SPECIALIŲJŲ PEDAGOGŲ, LOGOPEDŲ, SOCIALINIŲ PEDAGOGŲ) DARBO KRŪVIO SANDARA**

**I SKYRIUS**

**MOKYTOJŲ, DIRBANČIŲ PAGAL IKIMOKYKLINIO UGDYMO PROGRAMĄ, IR MENINIO UGDYMO MOKYTOJO, DIRBANČIO PAGAL IKIMOKYKLINIO IR PRIEŠMOKYKLINIO UGDYMO PROGRAMAS, PAREIGINĖS ALGOS PASTOVIOSIOS DALIES KOEFICIENTAI IR DARBO KRŪVIO SANDARA**

1.  Šiame skyriuje nurodytų darbuotojų pareiginės algos koeficientai:

|   | (pareiginės algos (atlyginimo) baziniais dydžiais) |
| --- | --- |
| Kvalifikacinė kategorija | Pareiginės algos koeficientai |
| Pedagoginio darbo stažas (metais) |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos |
| Mokytojas | 0,9294 | 0,9328 | 0,9408 | 0,9580 | 0,9878 | 0,9912 | 0,9970 |
| Suteiktos kvalifikacinės kategorijos |
| Mokytojas | 0,9981 | 1,0005 | 1,0016 | 1,0073 | 1,0096 | 1,0130 | 1,0210 |
| Vyresnysis mokytojas |  | 1,0222 | 1,0256 | 1,0303 | 1,0715 | 1,0772 | 1,0817 |
| Mokytojas metodininkas |  |  | 1,0921 | 1,1116 | 1,1471 | 1,1517 | 1,1597 |
| Mokytojas ekspertas |  |  | 1,2411 | 1,2617 | 1,2938 | 1,2995 | 1,3053 |

2. Pareiginės algos koeficientai dėl veiklos sudėtingumo:

2.1. didinami 5–10 procentų mokytojams, dirbantiems pagal ikimokyklinio ugdymo programą, ir meninio ugdymo mokytojams, dirbantiems pagal ikimokyklinio ir (arba) priešmokyklinio ugdymo programas:

2.1.1. jeigu grupėje ugdomi 2 ar daugiau mokinių, dėl įgimtų ar įgytų sutrikimų turinčių vidutinių specialiųjų ugdymosi poreikių, ir (arba) 1–3 mokiniai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;

2.1.2. jeigu grupėje ugdomas vienas ar daugiau užsieniečių arba Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio (mokinių) mokymosi pradžios Lietuvos Respublikoje;

2.2. didinami 5–20 procentų mokytojams, dirbantiems pagal ikimokyklinio ugdymo programą:

2.2.1. jeigu grupėje ugdomi 4 ar daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;

2.3.gali būti didinami iki 20 procentų mokytojams, dirbantiems pagal ikimokyklinio ugdymo programą, ir meninio ugdymo mokytojams, dirbantiems pagal ikimokyklinio ir (arba) priešmokyklinio ugdymo programas, pagal kitus įstaigos darbo apmokėjimo sistemoje nustatytus kriterijus.

3. Jeigu mokytojo, dirbančio pagal ikimokyklinio ugdymo programą, ir meninio ugdymo mokytojų, dirbančių pagal ikimokyklinio ir (arba) priešmokyklinio ugdymo programas, veikla atitinka du ar daugiau šio priedo 2 punkte nustatytų kriterijų, jų pareiginės algos koeficientas didinamas ne daugiau kaip 25 procentais. Pareiginės algos koeficientų didinimo dėl veiklos sudėtingumo kriterijai, nurodyti šio priedo 2 punkte, atsižvelgiant į veiklos sudėtingumo mastą, detalizuojami biudžetinės įstaigos darbo apmokėjimo sistemoje.

4. Mokytojų, dirbančių pagal ikimokyklinio ugdymo programą darbo laikas per savaitę yra 36 valandos, iš jų 31 valanda skiriama tiesioginiam darbui su mokiniais, 5 valandos – netiesioginiam darbui su mokiniais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.).

5. Meninio ugdymo mokytojų, dirbančių pagal ikimokyklinio ir (arba) priešmokyklinio ugdymo programas, darbo laikas per savaitę yra 33 valandos, iš jų 24 valandos skiriamos tiesioginiam darbui su mokiniais, 9 valandos – netiesioginiam darbui su mokiniais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.).

**II SKYRIUS**

**MOKYTOJŲ, DIRBANČIŲ PAGAL PRIEŠMOKYKLINIO UGDYMO PROGRAMĄ, PAREIGINĖS ALGOS KOEFICIENTAI IR DARBO KRŪVIO SANDARA**

6.  Šiame skyriuje nurodytų darbuotojų pareiginės algos koeficientai:

|   | (pareiginės algos (atlyginimo) baziniais dydžiais) |
| --- | --- |
| Kvalifikacinė kategorija | Pareiginės algos koeficientai |
| Pedagoginio darbo stažas (metais) |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos |
| Mokytojas | 0,9294 | 0,9328 | 0,9408 | 0,9580 | 0,9878 | 0,9912 | 0,9970 |
| Suteiktos kvalifikacinės kategorijos |
| Mokytojas | 0,9981 | 1,0005 | 1,0016 | 1,0073 | 1,0096 | 1,0130 | 1,0210 |
| Vyresnysis mokytojas |  | 1,0222 | 1,0256 | 1,0303 | 1,0715 | 1,0772 | 1,0817 |
| Mokytojas metodininkas |  |  | 1,0921 | 1,1116 | 1,1471 | 1,1517 | 1,1597 |
| Mokytojas ekspertas |  |  | 1,2411 | 1,2617 | 1,2938 | 1,2995 | 1,3053 |

7. Pareiginės algos koeficientai dėl veiklos sudėtingumo mokytojams, dirbantiems pagal priešmokyklinio ugdymo programą:

7.1. didinami 5–10 procentų:

7.1.1. grupėje ugdantiems 2 ar daugiau mokinių, dėl įgimtų ar įgytų sutrikimų turinčių vidutinių specialiųjų ugdymosi poreikių, ir (arba) 1–3 mokinius, turinčius didelių ar labai didelių specialiųjų ugdymosi poreikių;

7.1.2. ugdantiems vieną ar daugiau užsieniečių arba Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje;

7.2. didinami 5–20 procentų:

7.2.1. mokantiems mokinius, kuriems dėl ligos ar patologinės būklės skirtas mokymas namuose;

7.2.2. grupėje ugdantiems 4 ar daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių.

7.3. Gali būti didinami iki 20 procentų pagal kitus Įstaigos darbo apmokėjimo sistemoje nustatytus kriterijus.

8. Jeigu mokytojo, dirbančio pagal priešmokyklinio ugdymo programą, veikla atitinka du ar daugiau šio priedo 7 punkte nustatytų kriterijų, jo pareiginės algos koeficientas didinamas ne daugiau kaip 25 procentais. Pareiginės algos koeficientų didinimo dėl veiklos sudėtingumo kriterijai, nurodyti šio priedo 7 punkte, atsižvelgiant į veiklos sudėtingumo apimtį, detalizuojami biudžetinės įstaigos darbo apmokėjimo sistemoje.

9. Mokytojų, dirbančių pagal priešmokyklinio ugdymo programą darbo laikas per savaitę yra 36 valandos, iš jų 31 valanda skiriama tiesioginiam darbui su mokiniais, 5 valandos – netiesioginiam darbui su mokiniais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.).

**III SKYRIUS**

**SPECIALIOJO PEDAGOGO, LOGOPEDO, PAREIGINĖS ALGOS KOEFICIENTAI IR DARBO KRŪVIO SANDARA**

10. Šiame skyriuje nurodytų darbuotojų pareiginės algos koeficientai:

|   | (pareiginės algos (atlyginimo) baziniais dydžiais) |
| --- | --- |
| Kvalifikacinėkategorija | Pareiginės algos koeficientai |
| Pedagoginio darbo stažas (metais) |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Suteiktos kvalifikacinės kategorijos |
| Vyresnysis specialusis pedagogas, vyresnysis logopedas |  | 1,0222 | 1,0256 | 1,0303 | 1,0715 | 1,0772 | 1,0817 |

11. Pareiginės algos koeficientai dėl veiklos sudėtingumo specialiesiems pedagogams, logopedams:

11.1. didinami 5–20 procentų:

11.1.1. teikiantiems specialiąją pedagoginę pagalbą mokiniams, kuriems dėl ligos ar patologinės būklės skirtas mokymas namuose;

11.2. didinami 15–25 procentais, kai jie teikia specialiąją pedagoginę pagalbą ikimokyklinio amžiaus vaikams jų namuose ar (ir) ikimokyklinio ugdymo mokyklose, bendrojo ugdymo mokyklose, esančiose kitose gyvenamosiose vietovėse negu jų darbovietė;

11.3. gali būti didinami iki 20 procentų pagal kitus Įstaigos darbo apmokėjimo sistemoje nustatytus kriterijus.

12. Jeigu specialiojo pedagogo, logopedo veikla atitinka du ar daugiau šio priedo 25 punkte nustatytų kriterijų, jų pareiginės algos koeficientas didinamas ne daugiau kaip 25 procentais. Pareiginės algos koeficientų didinimo dėl veiklos sudėtingumo kriterijai, nurodyti šio priedo 11 punkte, atsižvelgiant į veiklos sudėtingumo mastą, detalizuojami biudžetinės įstaigos darbo apmokėjimo sistemoje.

13. Darbo laikas per savaitę:

13.1. specialiųjų pedagogų, logopedų, dirbančių mokyklose su ikimokyklinio ir priešmokyklinio amžiaus vaikais, – 36 valandos, iš jų 22 valandos skiriamos tiesioginiam darbui su vaikais, mokiniais (vaikų, mokinių specialiesiems ugdymosi poreikiams įvertinti, specialiosioms pratyboms vesti), 14 valandų – netiesioginiam darbui su vaikais, mokiniais (veikloms planuoti ir joms pasirengti, dokumentams rengti, bendradarbiauti su mokytojais, kitais ugdymo procese dalyvaujančiais asmenimis, vaikų, mokinių tėvais (globėjais, rūpintojais) ugdymo ir (ar) švietimo pagalbos klausimais ir kt.);

**IV SKYRIUS**

**SOCIALINIO PEDAGOGO PAREIGINĖS ALGOS PASTOVIOSIOS DALIES KOEFICIENTAI IR DARBO KRŪVIO SANDARA**

14. Šiame skyriuje nurodytų darbuotojų pareiginės algos koeficientai:

(pareiginės algos (atlyginimo) baziniais dydžiais)

|  |
| --- |
|  |
| Kvalifikacinėkategorija | Pareiginės algos koeficientai |
| Pedagoginio darbo stažas (metais) |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos |
| Suteiktos kvalifikacinės kategorijos |
| Socialinis pedagogas | 0,9981 | 1,0005 | 1,0016 | 1,0073 | 1,0096 | 1,0130 | 1,0210 |

15. Pareiginės algos koeficientai dėl veiklos sudėtingumo:

15.1. socialiniams pedagogams:

15.1.1. gali būti didinami iki 20 procentų šiame skyriuje nurodytiems darbuotojams pagal kitus Įstaigos darbo apmokėjimo sistemoje nustatytus kriterijus.

16. Socialinio pedagogo darbo laikas per savaitę yra 36 valandos. Ne daugiau kaip 60 procentų darbo laiko skiriama tiesioginiam švietimo pagalbos darbui: vaikų švietimo pagalbos ir (arba) specialiesiems ugdymosi poreikiams įvertinti, vaikams, jų tėvams (globėjams, rūpintojams) konsultuoti, taip pat Lietuvos Respublikos švietimo įstatymo 231 straipsnio 4 dalyje nustatytais atvejais – mokytojams ir kitiems švietimo įstaigos darbuotojams konsultuoti, vesti jiems užsiėmimus, o kita jų darbo laiko dalis skiriama netiesioginiam švietimo pagalbos darbui: veikloms planuoti ir joms pasirengti, dokumentams rengti, bendradarbiauti su mokytojais, vaikų, mokinių tėvais (globėjais, rūpintojais), kitais asmenimis ugdymo ir (arba) švietimo pagalbos klausimais ir kt.

**V SKYRIUS**

**ĮSTAIGOS VADOVO IR JO PAVADUOTOJO UGDYMUI PAREIGINĖS ALGOS KOEFICIENTAI**

 17. Įstaigos vadovo pareiginės algos koeficientai:

(pareiginės algos (atlyginimo) baziniais dydžiais)

| Vaikų skaičius | Pareiginės algos koeficientai |  |
| --- | --- | --- |
| Pedagoginio darbo stažas (metais) |  |
| iki 10 | nuo daugiau kaip 10 iki 15 | daugiau kaip 15 |  |
|  |
| iki 200 | 1,8268 | 1,8933 | 1,9390 |  |

18. Įstaigos vadovo pavaduotojo ugdymui pareiginės algos koeficientai:

(pareiginės algos (atlyginimo) baziniais dydžiais)

|  |  |
| --- | --- |
| Mokinių skaičius | Pareiginės algos koeficientai |
| Pedagoginio darbo stažas (metais) |
| iki 10 | nuo daugiau kaip 10 iki 15 | daugiau kaip 15 |
| iki 500 | 1,7811 | 1,7849 | 1,7872 |

19. Pareiginės algos koeficientai dėl veiklos sudėtingumo:

19.1. didinami 5–10 procentų:

19.1.1. ikimokyklinio ugdymo įstaigos vadovui ir jo pavaduotojuiugdymui, atsakingiems už vaikų, turinčių specialiųjų ugdymosi poreikių, ugdymo organizavimą, jeigu šiose įstaigose ugdoma 10 ar daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;

19.1.2. įstaigos vadovui ir jo pavaduotojuiugdymui, jeigu Įstaigoje ugdoma 10 ar daugiau užsieniečių;

19.2. gali būti didinami iki 20 procentų įstaigos vadovui pagal savininko teises ir pareigas įgyvendinančios institucijos nustatytus kriterijus;

19.3. gali būti didinami iki 20 procentų įstaigos vadovui, jo pavaduotojui ugdymui pagal kitus Įstaigos darbo apmokėjimo sistemoje nustatytus kriterijus.

20. Jeigu Įstaigos vadovo ar jo pavaduotojo ugdymui veikla atitinka du ar daugiau šio priedo 19 punkte nustatytų kriterijų, jo pareiginės algos koeficientas didinamas ne daugiau kaip 25 procentais. Pareiginės algos koeficientų didinimo dėl veiklos sudėtingumo kriterijai, nurodyti šio priedo 19 punkte, atsižvelgiant į veiklos sudėtingumo mastą, detalizuojami Įstaigos darbo apmokėjimo sistemoje.

21. Įstaigos vadovo ir vadovo pavaduotojo ugdymui pareiginės algos koeficientai nustatomi atsižvelgiant į mokinių skaičių einamųjų metų rugsėjo 1 dieną.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_